Oscar gereed vir 'ander' uitdaging | Nuus24
Kaapstad – Suid-Afrika se Oscar Pistorius sal Woensdag teen 'n Arabierperd resies hardloop as deel van die "Definitely Able"-veldtog in Katar om die positiewe bydrae te vier wat gestremdes aan plaaslike gemeenskappe lewer."Arabierperde is ikonies in hierdie gebied. Dit is iets baie spesiaals om te doen en ek dink dit gaan 'n fantastiese vertoning wees," het Pistorius Dinsdag tydens 'n mediakonferensie in Doha gesê."Ek is baie opgewonde om in Katar te wees en aan dié veldtog deel te neem wat my sal toelaat om myself te toets," het die Suid-Afrikaner bygevoeg.Pistorius sê deel van sy voorbereiding vir Woensdag se resies is "om baie te strek" en "genoeg proteïen in te neem".Lees verder.Vir die jongste sportnuus volg Nuus24Sport op Twitter.– Sport24